**Anunț referitor la elaborarea unui proiect de act normativ**

Primăria Municipiului Câmpulung Moldovenesc.

Astăzi, 08.02.2024, primăria municipiului Câmpulung Moldovenesc, anunță deschiderea procedurii de transparență decizională a procesului de elaborare a proiectului următorului act normativ: **,,Proiect de hotărâre privind aprobarea STRATEGIEI INTEGRATE DE DEZVOLTARE URBANĂ A MUNICIPIULUI CÂMPULUNG MOLDOVENESC (SIDU) 2021-2027 *Versiunea actualizată în conformitate cu DOCUMENTUL CADRU DE IMPLEMENTARE A* *DEZVOLTARII URBANE, PROGRAMUL REGIONAL NORD-EST 2021-2027”*.**

Proiectul de hotărâre reprezintă un document-cheie al cărui scop este reprezentat în cadrul perioadei curente de programare de asigurare a unei viziuni coerente de dezvoltare la nivelul municipiilor, orașelor și zonelor metropolitane, transpuse într-un portofoliu prioritar, ideal sprijinite de comunitate și finanțate de către Uniunea Europeană.

Documentația aferentă proiectului de act normativ include: referatul de aprobare al primarului, raportul de specialitate al Direcției tehnice și urbanism, raportul de specialitate al Direcției economice, raportul de specialitate al Direcției administrație publică, raportul de specialitate al Direcției de asistență socială, raportul de specialitate al Direcției Poliție Locală, raportul de specialitate al Serviciului de gospodărire municipală, raportul de specialitate al Compartimentului juridic, raportul aparatului tehnic responsabil de elaborarea, actualizarea, prioritizarea, implementarea și evaluarea documentelor strategice realizate la nivelul UAT MCM și anexe.

Documentația poate fi consultată:

* pe pagina de internet a instituției, la „[www.campulungmoldovenesc.ro](http://www.campulungmoldovenesc.ro)” – Consiliul Local – Transparență decizională.
* la sediul Primăriei municipiului Câmpulung Moldovenesc, strada 22 Decembrie nr. 2, camera 2.
* proiectul de act normativ se poate obține în copie, pe bază de cerere depusă la compartimentul relații cu publicul, camera 2.

Propuneri, sugestii, opinii cu valoare de recomandare privind proiectul de act normativ supus procedurii de transparență decizională se pot depune până la data de 20.02.2024:

* prin formularul online disponibil pe pagina de internet a instituției la linkul „[www.campulungmoldovenesc.ro](http://www.campulungmoldovenesc.ro)” – Consiliul Local – Transparență decizională;
* ca mesaj în format electronic pe adresa de e-mail: ,,primaria@campulungmoldovenesc.ro;
* prin poștă pe adresa Primăria Municipiului Câmpulung Moldovenesc, str. 22 Decembrie, nr. 2;
* la sediul instituției, la compartiment relații cu publicul, camera 2, între orele 0800 - 1600.

Materialele transmise vor purta mențiunea ,,Propuneri privind proiectul de hotărâre privind aprobarea STRATEGIEI INTEGRATE DE DEZVOLTARE URBANĂ A MUNICIPIULUI CÂMPULUNG MOLDOVENESC (SIDU) 2021-2027 *Versiunea actualizată în conformitate cu DOCUMENTUL CADRU DE IMPLEMENTARE A* *DEZVOLTARII URBANE, PROGRAMUL REGIONAL NORD-EST 2021-2027”*.

Propunerile, sugestiile, opiniile cu valoare de recomandare vor fi publicate pe pagina de internet a instituției, la linkul „[www.campulungmoldovenesc.ro](http://www.campulungmoldovenesc.ro)” – Consiliul Local – Transparență decizională.

Nepreluarea recomandărilor formulate și înaintate în scris va fi justificată.

Pentru informații suplimentare, vă stăm la dispoziție la următoarele date de contact: telefon 0230314425 – interior 115, e-mail: primaria@campulungmoldovenesc.ro, persoană de contact: Ropcean Luminița.

Nr. 3 din 08.02.2024